**Finnish Snooker Challenge** on Suomessa järjestetty snookerin *ProAm*-turnaus (osallistujina niin ammattilaispelaajia kuin amatöörejäkin). Tapahtuma järjestettiin ensimmäisen kerran helmikuussa 2010 Suomen Turussa. Pelipaikkana toimi *Sports Club Turku*.

Finnish Snooker Challenge 2010
------------------------------

Turnaus järjestettiin 12.-14.2.2010 ja tähän otti osaa yhteensä 32 pelaajaa, jotka pelasivat ensin kahdeksassa neljän pelaajan alkulohkossa (A-H), joista 16. parhaan joukkoon pääsivät kunkin lohkon kaksi parasta pelaajaa. 

### Kovatasoisia ammattilaispelaajia

Tapahtumaan osallistuivat ammattilaistason huippupelaajista kolminkertainen ranking-turnauksen finalisti Ryan Day (Wales, #6), vuoden 1997 maailmanmestari Ken Doherty (Irlanti, #44), *Masters*- ja *UK Championship*-voittaja Matthew Stevens (Wales, #26), maailmanmestaruusturnauksen semifinalisti Joe Perry (Englanti, #12) sekä turnauksen voittanut kaksinkertainen maailmanmestari (2000 ja 2003) Mark Williams (Wales, #15) 
. Suluissa olevat luvut ovat kauden 2009/2010 ranking-sijoitukset. Näiden lisäksi ammattilaispelaajista Turkuun saapuivat tuore Euroopan mestari David Hogan (Irlanti)  ja paluun ammattilaisen *Main Tourille* ansainnut Bjorn Haneveer (Belgia). Brittein saarilta maineikkaimpien pelaajien mukana tulivat myös aikaisemmin *Main Tourillakin* esiintyneet Alfie Burden (Englanti) ja eläkkeelle jäänyt Darren Morgan (Wales) sekä muutamaan otteeseen lähellä pääkiertuepaikkaa ollut Craig Steadman (Englanti). *PIOS*-kiertueelta (haastajakiertue) olivat myös mukana Hans Blanckaert (Belgia) ja Brendan O'Donoghue (Irlanti).

### Pohjoismaisia haastajia

Suomen nimekkäin osallistuja oli ainut pääkiertueella esiintynyt suomalainen Robin Hull, joka eteni finaaliin voittaen neljännesfinaalissa Dohertyn 5-3 ja semifinaalissa Stevensin 5-4. *Roopen* lisäksi suomalaisia pelaajia oli turnauksessa useita. Näistä menestyneimmät ovat Kauppisen lisäksi Eurosportilla snookerlähetyksiä selostanut Ville Pasanen sekä turnauksen järjestäjä Jyri Virtanen, jotka ovat voittaneet useita Suomen mestaruuksia. Muita suomalaispelaajia olivat Juha Erkinmikko, Markku Hämäläinen, Mika Karhu, Johannes Kauhanen, Pessi Lyyra, Kimmo Lång, Antti Mannila, Timo Salovaara, Antti Tolvanen, Olli-Pekka Virho, Valtteri Virtanen, Aleksi Vuori sekä Magnus Glader.

Suomalaisten haastajien ohella turnaukseen otti osaa ruotsalaispelaajia, jotka valittiin Ruotsissa järjestetyistä satelliittiturnauksista. Ruotsalaisia haastajia olivat Mats Eriksson, Andreas Svedstedt ja Henrik Svedstedt .

### Viihdettä ja tasaisia pelejä

Perjantain alkulohkopeleissä huippuammattilaiset näyttivät heti ensimmäisissä peleissä sadan pisteen ylittäviä lyöntisarjoja. 

Turnauksen edetessä nähtiin paljon tasaisia pelejä ja viimeisiä ratkaisevia eriä. Robin Hull pelasi kahdessa ottelussaan kaikki erät: 16. parhaan joukossa Darren Morgania vastaan hän voitti 4-3 ja semifinaalissa hän nousi 1-3 -tappioasemasta 5-4 voittoon Matthew Stevensiä vastaan. Amatööripelaajien kovasta taistelusta huolimatta 16. parhaan joukosta ylöspäin eteni näistä vain Hull.

### Pelikaavio


|  |  |  |  |  |  |  |  |
| --- | --- | --- | --- | --- | --- | --- | --- |
| **Last 16** |  | **QF** |  | **SF** |  | **F** |  |
| Englannin lippu Burden | 4 |  |  |  |  |  |  |
| Suomen lippu Tolvanen | 0 | Englannin lippu Burden | 0 |  |  |  |  |
| Walesin lippu Williams | 4 | Walesin lippu Williams | 5 |  |  |  |  |
| Englannin lippu Steadman | 2 |  |  | Walesin lippu Williams | 5 |  |  |
| Irlannin lippu Hogan | 4 |  |  | Irlannin lippu Hogan | 3 |  |  |
| Suomen lippu Virtanen | 2 | Irlannin lippu Hogan | 5 |  |  |  |  |
| Irlannin lippu O'Donoghue | 3 | Belgian lippu Haneveer | 4 |  |  |  |  |
| Belgian lippu Haneveer | 4 |  |  |  |  | Walesin lippu Williams | 6 |
| Walesin lippu Day | 4 |  |  |  |  | Suomen lippu Hull | 1 |
| Suomen lippu Hämäläinen | 1 | Walesin lippu Day | 4 |  |  |  |  |
| Walesin lippu Stevens | 4 | Walesin lippu Stevens | 5 |  |  |  |  |
| Suomen lippu Kauhanen | 0 |  |  | Walesin lippu Stevens | 4 |  |  |
| Walesin lippu Morgan | 3 |  |  | Suomen lippu Hull | 5 |  |  |
| Suomen lippu Hull | 4 | Suomen lippu Hull | 5 |  |  |  |  |
| Irlannin lippu Doherty | 4 | Irlannin lippu Doherty | 3 |  |  |  |  |
| Englannin lippu Perry | 1 |  |  |  |  |  |  |

Aiheesta muualla
----------------

* Cabin Street Snooker: *Finnish Snooker Challenge 2010*
* Suomen Biljardiliitto: *Finnish Snooker Challenge Yle TV2:ssa*[vanhentunut linkki]
* Suomen Biljardiliitto: *Finnish Snooker Challenge* (keskustelu)[vanhentunut linkki]

Lähteet
-------

1. ↑  Yleisradio: *Snookerammattilaisia Turkuun helmikuussa*[vanhentunut linkki]
2. ↑  Suomen Biljardiliitto: *Snookerammattilaiset Turkuun helmikuussa 2010 !*[vanhentunut linkki]
3. ↑  Global Snooker: *Williams wins in Finland*[vanhentunut linkki]
4. ↑  WWW Snooker: *World Rankings 2009/2010*
5. ↑  World Snooker: *David Hogan*
6. ↑  Pro Snooker Blog: *Bjorn Haneveer*
7. ↑  Pro Snooker Blog: *Craig Steadman*
8. ↑  Snookerhallen: *Tävlingar*
9. ↑  Pro Snooker Blog: *Williams wins Finnish Snooker Challenge*